
Indhold genereret af kunstig intelligens kan være forkert.]  NYHEDSBREV
SEPTEMBER 2026
	[image: Vi ses i 2024.]Vigtige datoer til kalenderen


	

	September

	26. Arbejdslørdag

	30. Klaus’ sidste dag i NaturMusen. Arrangement i gymnastiksalen kl. 12.45

	

	Oktober

	

	November

	27. Juleklippedag

	December

	23. december til 3. januar: Juleferie - lukket

	

	



Kære forældre
Hermed et kort nyhedsbrev med vigtige datoer og et delvist referat fra børnehavens forældremøde den 16. september 2026
Fremtid
Vi står i en brydningstid. Om 14 dage er jeg ikke leder mere og en ny struktur skal findes.
Vores nye skoleleder Jesper starter den 1. november, men inden da, vil det være Niels, der er overordnet leder for NaturMusen.
For at sætte så stærkt et hold som muligt har bestyrelsen valgt at den nye skoleleder skal være med til at ansætte en ny afdelingsleder i NaturMusen.
Det kan selvsagt ikke ske fra dag til dag, så et realistisk bud på hvornår vi har en ny afdelingsleder vil være 1. januar eller senest 1. februar.
Personalet var samlet i fredags til pædagogisk dag, hvor de blandt andet fik mulighed for at drøfte praktikken i forbindelse med overgangen fra en leder til en ny. Hvem tager ansvar for hvad?
Jeg er sikker på at det nok skal fungere fint i overgangsperioden. Vi er så heldige på stedet at vi har et personale med masser af erfaring i rygsækken, så jeg er helt sikker på at de vil kunne håndtere en hver situation. Men I forældre skal selvfølgelig vide hvor man går hen med forskellige udfordringer.
Handler det om jeres barns trivsel, vil det som tidligere altid være pædagogerne man går til først. Hvis det derimod handler om noget med økonomi eller betaling vil jeg opfordre til at man skriver en mail til Gitte@gbfri.dk hun kan svare på det meste.
Ellers er forældrerådet jeres talerør, hvis noget er besværligt.
Tak for næsten 16 år!
Som bekendt er min til i NaturMusen snart slut. Den 30. september kl. 12.45 tager jeg officielt afsked med skolen, hvor vi holder en lille samling i gymnastiksalen. Her er alle velkomne: børn forældre nuværende og tidligere medarbejdere og hvem, der ellers kunne have tid til at kigge forbi. Det vil glæde mig meget.
Jeg kommer helt sikkert til at savne Grønbjerg friskole og NaturMusen. Næsten 16 år på dette fantastiske sted har været med til at danne mig som menneske og som leder.
Personalenyt:
Søren stopper i børnehaven og sfo’en i morgen fredag!
Vi har ansat Ejner Arberg Nielsen fra på mandag i hans sted.
Klaus har sidste dag onsdag den 30. september. (alle er velkomne kl. 12.45 i gymnastiksalen.)
For at dække disse timer har vi ansat Laura Palmelund. Hun starter også på mandag.
Niels har sidste dag fredag den 30. oktober
Jesper Larsen er ny skoleleder den 1. november

Løvfaldsfest – aflyst
Som det fremgår af kalenderen er Løvfaldsfest aflyst! Den dag, hvor det skulle have været holder Niels afskedsreception.
Forældrerådet er i gang med at planlægge et alternativ, hvor forældre fra både vuggestue og børnehave kan mødes en eftermiddag/aften. Mere om det senere!

Forældreråd
Forældrerådet planlægger en maledag i børnehaven.
I foråret blev der malet i vuggestuen og alle nyder hverdag de friske farver. Det vil vi selvfølgelig også gerne opleve i børnehaven, så inden længe vil forældrerådet bede om jeres arbejdskraft til malearbejdet.
Hvis man ikke kan deltage i arbejdslørdag på lørdag, kan maledagen være en oplagt mulighed for at give en hånd med til at gøres jeres institution frisk og indbydende. 
Husk at du som forældre har skrevet under på at tage del i blandt andet arbejdsdage da du meldte dit barn i NaturMusen!

Værdier:
Som nævnt var Personalet samlet til pædagogisk dag i fredags, hvor fokus var på NaturMusens værdier.
Alle skulle præsentere sig selv og NaturMusen, hvor man skulle fremhæve alt det, der er særegent og værdifuldt for stedet. Måden hvorpå det skulle præsenteres var ikke fastlagt, så det blev til et fantastisk kludetæppe af eventyr, taler, salgstaler, grafiske fremstillinger og sange.
Her følger en kort sammenfatning af personalets bidrag. 
Hvad er NaturMusen?
NaturMusen er en lille vuggestue og børnehave, der ligger i tæt tilknytning til Grønbjerg Friskole. Navnet NaturMusen kommer af natur og musik, som sammen med leg, fortælling, bevægelse og fællesskab er nogle af de bærende elementer i hverdagen.
Det særlige ved NaturMusen er, at det er et lille og nært sted, hvor børn og voksne kender hinanden på tværs. Børnene kan begynde i vuggestuen, fortsætte i børnehaven og senere gå videre til SFO og skole. Det skaber en rød tråd, tryghed og et stærkt fællesskab.
Vi ser det enkelte barn som unikt, værdifuldt og ligeværdigt. Børnene skal ses, høres og opleve tryghed, omsorg og følelsen af at høre til. Legen har en central plads, fordi vi ser den som et vigtigt sted for børnenes udvikling.
Naturen er et vigtigt pædagogisk rum. Vi har faste skovdage, bruger udelivet aktivt og giver børnene mulighed for at undersøge, lege, bygge, klatre, lave bål og være nysgerrige sammen. Musik og sang bruges både som glæde, fællesskab og som en måde at nå det enkelte barn på.
NaturMusen er også kendetegnet ved traditioner og fællesskab – blandt andet juleklip, bedsteforældredage, sang, ture og aktiviteter sammen med skolen. Traditionerne giver genkendelighed og er med til at fortælle, hvem vi er.
Forældrene er en vigtig del af fællesskabet. Samarbejdet bygger på dialog, tillid, respekt og medansvar, både i hverdagen og gennem fælles aktiviteter og arbejdsdage.
Personalet beskriver NaturMusen som en arbejdsplads, hvor man hjælper hinanden, er nysgerrig på hinanden og løfter i flok. Der skal være plads til forskellighed, nye idéer og til at prøve ting af. Tryghed i personalegruppen gør det muligt at være kreativ og eksperimenterende i arbejdet med børnene.
Samarbejdet med friskolen er en vigtig del af NaturMusens identitet. Dagtilbud og skole ligger tæt på hinanden, og børnene mødes blandt andet gennem SFO, sang, fortælling, morgensamlinger og andre fælles aktiviteter.
Kort fortalt
NaturMusen er et lille, nært og fleksibelt børnefællesskab, hvor natur, musik, leg og relationer er i centrum. Vi vil skabe en tryg og udviklende barndom, hvor hvert barn bliver set og hørt, og hvor børn, forældre og personale er en del af det samme fællesskab.
Fremadrettet ønsker personalet især at fastholde NaturMusens særlige identitet og samtidig være nysgerrige på nye muligheder – blandt andet mere natur, musik, bevægelse, leg og nye måder at skabe fællesskab på.

